La pel·lícula d'animació 'Isla de perros', de Wes Anderson, es projecta este diumenge
01 de febrer 2022

El Centre Cultural Mario Monreal oferirà una nova projecció diumenge que ve, 6 de febrer, a les 19 hores, emmarcada dins del Cicle de Cinema d'Animació de l'agenda cultural d'hivern que la delegació de Cultura ha programat. Es tracta de la pel·lícula americana d'animació _Isla de perros_, que pertany al gènere comèdia. Té una duració de 101 minuts i no està recomanada per a menors de 12 anys. L'aforament serà limitat i l'entrada, gratuïta.  
  
El director del film és Wes Anderson, que al mateix temps també és el guionista. Se'l coneix per altres produccions com _El gran hotel Budapest, Moonrise Kingdom_ o _Fantástico Sr. Fox_, entre moltes altres. La música és d'Alexandre Desplat i la fotografia de Tristan Oliver. La pel·lícula va obtindre nombroses nominacions i el guardó a millor llargmetratge d'animació en el Satellite Awards, el mateix premi per l'Associació de Crítics de Boston i premi a millor director en el Festival de Berlín. Se la reconeix com una de les millors pel·lícules d'animació en stop-motion de tots els temps.  
  
La pel·lícula narra la història d'un xiquet de 12 anys que emprén un viatge per a buscar el seu gos extraviat, després que totes les mascotes canines de Megasaki City siguen exiliades a una illa que és un abocador.  
  
En esta agenda cultural d'hivern es podran veure films com _Arrugas, Persépolis_ i _Loving Vincent_.

Durant la sessió es contemplaran per part de l'organització les mesures sanitàries i de prevenció enfront de la pandèmia, que seran, així mateix, d'obligat compliment per al públic.

![](/media/txypktnv/c_isla.jpg?width=566.9886363636364&height=850)

*   [](http://www.facebook.com/sharer.php?u=https://aytosagunto.es/va/actualitat/la-pel-lícula-d-animació-isla-de-perros-de-wes-anderson-es-projecta-este-diumenge/ "Facebook")
*   [](http://twitter.com/share?url=https://aytosagunto.es/va/actualitat/la-pel-lícula-d-animació-isla-de-perros-de-wes-anderson-es-projecta-este-diumenge/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/la-pel-lícula-d-animació-isla-de-perros-de-wes-anderson-es-projecta-este-diumenge/ "Linked In")
*   [](mailto:?body=https://aytosagunto.es/va/actualitat/la-pel-lícula-d-animació-isla-de-perros-de-wes-anderson-es-projecta-este-diumenge/)